בתאל קולמן

בתאל קולמן (נולדה ב-24 בנובמבר 1985) היא משוררת, עורכת, מוזיקאית ועיתונאית ישראלית. כתבת התנחלויות ובעלת טור במוסף הפוליטי של "מקור ראשון".

== ביוגרפיה ==
קולמן נולדה וגדלה ברובע היהודי בירושלים בבית דתי לאומי. שם נעוריה הוא בוטבול. למדה באולפנת "צביה מעלה אדומים". שירתה שירות לאומי כקומונרית בבני עקיבא. בוגרת תואר ראשון מאוניברסיטת בר-אילן במוזיקולוגיה וחינוך מיוחד.

גיסה, עדיאל קולמן, נרצח בפיגוע דקירה בעיר העתיקה בירושלים ב-19 במרץ 2018, ובעקבות כך מצאה את עצמה קולמן בחזית המאבק למען הרס בתי מחבלים.

הקימה את 'מג'נונה' – לייבל מסיבות ביהודה ושומרון, יחד עם יוסי לוי סרי. כיום מקליטה חומרים מקוריים בהפקתו של צח דרורי.

== ספרות ==
קולמן בוגרת כיתת השירה של "משיב הרוח". בשנת 2010 החלה לפרסם את שיריה ב"משיב הרוח" ומאז שיריה ראו אור בבמות שונות, בין היתר ב"הארץ", "מקור ראשון", "הליקון", ו"כתובת".

החל משנת 2014 מרכזת ומנחה תוכניות כתיבה יוצרת בעקבות המקורות בבית אבי חי.

ספר שיריה הראשון "תהום להיאחז בה" ראה אור בהוצאת מוסד ביאליק (2015) בסדרת "כבר", וזיכה אותה בפרס שרת התרבות לספרי ביכורים לשנת 2015.

בשנת 2018 זכתה במלגת "בוסתן" מטעם הספרייה הלאומית והייתה חברה בצוות הניהול האמנותי של פסטיבל ימי אהבה לשירה של משיב הרוח.

כיום עובדת על ספר שירה שני.

==עיתונאות==
את דרכה העיתונאית התחילה כעורכת בדסק החדשות של nrg ושימשה כעורכת ערוץ הדעות של האתר עד לסגירתו. כיום כותבת ב"מקור ראשון" כתבות וטורים פובליציסטיים. בטוריה עוסקת בין היתר בנושאים פמיניסטיים, בשנת 2018 יזמה את [https://www.kipa.co.il/חדשות/סערת-הרב-קלנר-הבחורילות--לא-שותקות/ קמפיין הבחורילות] בעקבות התבטאויותיו של הרב קלנר ממכינת עלי וסחפה אחריה רבות ברשת.

==חיים אישיים==

נשואה לטובאל קולמן ואם לארבעה. מתגוררת במאחז שדה בועז בגוש עציון.

==קישורים חיצוניים==
*בתאל קולמן באתר [https://www.makorrishon.co.il/writer/בתאל-קולמן/ מקור ראשון]
* [http://www.nrg.co.il/gevanew/owa/MORE.OPINIONS?pWriterID=8721978 טוריה של בתאל קולמן] באתר nrg
* [https://www.929.org.il/author/442 בתאל קולמן], באתר 929 - תנ"ך ביחד
* [https://www.youtube.com/watch?v=jn_FyLyzLX4 בתאל קולמן - למה אני לא אוהבת שקיעות] ב"כאן שיר" של תאגיד השידור הישראלי
* 
* 

===על ספרה "תהום להיאחז בה"===
* [http://www.bialik-publishing.co.il/index.php?dir=site&page=catalog&op=item&cs=4665&langpage=heb "תהום להיאחז בה"], באתר "מוסד ביאליק"'
* [https://musaf-shabbat.com/2015/11/26/אומרת-שירה-955-בכל-סרלואי/ בכל סרלואי, רצוף יופי: ביקורת שירה על "תהום להיאחז בה" -בתאל קולמן], באתר מקור ראשון, מוסף שבת 26 בנובמבר 2015
* [http://elihirsh.com/?p=6084 אלי הירש, בתאל קולמן "תהום להיאחז בה"], פורסם במדור הספרות של ידיעות אחרונות, מוסף 7 לילות, 27 בנובמבר 2015
* רן יגיל, [https://www.makorrishon.co.il/nrg/app/index.php?do=blog&encr_id=7b710fc4596b25648b44472262adc013&id=5245, בתאל קולמן: חמישה שירים ומחזור מתוך ספר חדש], באתר מקור ראשון, 30 בנובמבר 2015
* [http://books.nli.org.il/batel.html בתאל קולמן - "תהום להיאחז בה"] בפרויקט "קריאה ראשונה" של הספרייה הלאומית, שבוע הספר העברי 2016

=== מבחר מכתבותיה ===
* [https://www.makorrishon.co.il/nrg/apps/projects/makorrishon/index.html בייבי, בום] - פרויקט צילומים של אביגיל פיפרנו-באר על דיכאון אחרי לידה.
* [https://www.makorrishon.co.il/magazine/10819/ מדוע הציבור הדתי לא משמיע את קולו בסוגיית הזנות?]
* [https://www.makorrishon.co.il/magazine/137247/ איך הפכה הכת של אמה ברגר לידידת ההתיישבות?]
* [https://www.makorrishon.co.il/news/122839/ סמל ההתיישבות ביו"ש הפך לחזית המאבק של הרש"פ]
* [https://www.makorrishon.co.il/news/134463/ קול העם: צעירי עזה מחכים למנהיג עם תקווה]

==הערות שוליים==

קטגוריה:בוגרות אולפנת צביה
קטגוריה:בוגרות שירות לאומי
קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:משוררות ישראליות
קטגוריה:משוררים ישראלים
קטגוריה:מוזיקאיות ישראליות
קטגוריה:מוזיקאים ישראלים
קטגוריה:סגל מקור ראשון
קטגוריה:ישראליות זוכות פרסים: שירה
קטגוריה:עורכות ישראליות
קטגוריה:עורכים ישראלים
קטגוריה:פובליציסטיות ישראליות
קטגוריה:פובליציסטים ישראלים
קטגוריה:ירושלים: אישים
קטגוריה:ציונות דתית: אישים
קטגוריה:משוררות כותבות עברית
קטגוריה:משוררים כותבי עברית
קטגוריה:מועצה אזורית גוש עציון: אישים
קטגוריה:תושבי מאחזים
קטגוריה:ישראליות שנולדו ב-1985
קטגוריה:ישראלים שנולדו ב-1985